НЧ” КИРИЛ И МЕТОДИЙ-1896Г.”

 С.АЛЕКСАНДРОВО ОБЩ.ПАВЕЛ БАНЯ

 ГОДИШЕН ОТЧЕТ

 ЗА КУЛТУРНИТЕ МЕРОПРИАТИЯ ЗА 2022Г.

 МИНАЛО,НАСТОЯЩЕ И БЪДИЩЕ-три думи които ясно описват концепцията на българското читалище днес.

Читалищата трябва да бъдат пазители на славното МИНАЛО на неизчерпаемия източник на вдъхновение-българското народно творчество, събрано в песни,танци,традиции и обичаи.

Те трябва да продължават да са възродители на устремения български дух,който с нови сили трябва да се поддържа и в НАСТОЯЩЕТО,за да не угасне пламъка завещан ни от предците.

И всичко това с мисъл за БЪДИЩЕТО-защото читалището е преди всичко средище,в което трябва да продължи да се възражда културата,писмеността и духовността.

 **1.Библиотечна дейност**-В сградата на читалището са разположени две библиотечни зали /детска библиотека и библиотека за възрастни/

в които са подредени 16147 тома литература.

Библиотеката се посещава от малки и големи.

В населеното място има и действащо училище.

Тази година училището се включиха в „Маратон на четенето „

и някои от класовете посетиха организирано библиотеката, също така за „Седмицата на детската книжка „ни посетиха и децата от детската градина.През лятото се търси литература свързана с учебния процес,като се използват препоръчителни списъци за ученици.

 **2.Читалищна дейност**-През изминалата година Читалищното настоятелство е провело 9 заседания,чиято основна задача е поддържане на традициите,организиране на празници,участие на групите към читалището във фестивали и събори.

Към читалището имаме действащи кукерска група,танцова и певческа групи.

С кукерската група под ръководството на Стефан Загоров представихме нашето читалище на фестивала в гр.Симитли,в гр.Елин Пелин,в гр.Елин Пелин състава спечели 1-ва награда за цялостно представяне.Не мина без нашето участие на местните празници в селата Търничене,Осетеново,Манолово.

Участвахме също на фестивала на” Хумора и сатирата” в гр.Габрово,в гр.Китен на фестивала „Фолклорни нюанси”,на празника на ореха в с.Оряховица и не на последно място на празника на селото ни „Сирни заговезни”

 С децата от танцовата група с ръководител Дияна Димитрова и певческата група към читалището се представихме на фестивала в с.Столетово” Столетово пее и танцува” в гр.Бузовград на фестивала „Илинденско-преображенско въстание”, танцовата група също така взе участие в гр.Павел баня „10-години хоро в Розовата долина”,на празника на с.Бузовград ,на празника на с.Оряховица и на нашия празник Сирни заговезни.

А фолклорната певческа група участва на „Богородична стъпка” с.Старозагорски минерални бани,на фестивала” Фолкорни Нюанси” гр.Китен

 Не пропуснахме да отбележим и празниците „Бабинден”,”8-ми март”,”Лазаровден”-организирахме деца да лазаруват,Коледа.

Съвместно с другите институции в селото се включихме за Великден във Великденската украса на центъра на селото ни,за денят на християнското семейство празнувахме като едно семейство читалище,детска градина ,училище,кметство,организирахме Коледен базар в който се включиха всички институции в селото под наслов „Да помогнем на някого в нужда” като събраните средства дарихме на фондация „Исмаил Бесоолу”.За празника на славянската писменост -24 май и за Коледа в големия салон на читалището беше изнесена празнична програма от учениците.

За посрещането на Новата година читалището организира за своите членове почерпка с празнична програма.

 Не оставаме безучастни и към мероприятията които организира нашата община .С кукерския състав участвахме на „Старци в Турия”с.Турия,на празника на розата се включихме в „Селските дворове”,дефилирахме с кукерския състав.

На 6-ти септември-ден на независимостта на България се включихме в празника в гр.Павел баня с танцовата и певческа групи.

 Читалището е отворено към всички институции кметство,училище,детска градина.пенсионерски клуб и за бъдище ще разчитаме да продължим да работим заедно.

Председател НЧ:

/Росица Загорова/